Advertisements Il-Kurja għadha kif bagħtet messaġġ lill-media fejn qalet li għada, waqt il-quddiesa pontifikali – jiġifieri mqaddsa mill-arċisqof li ser issir fil-knisja ta' San Pawl il-Belt, ser jinqara messaġġ mill-Papa. Dan is-sit jinsab infurmat, li għal din il-quddiesa, ser ikun hemm preżenti in-nunzju. Kif ħabbar dan is-sit, f'artiklu ppubblikat dal-għodu, għada ser ikollna indikazzjoni ċara jekk il-papa hux ġej Malta jew le. Jekk il-messaġġ hu invista tal-vjaġġ pastorali f'Malta, jkun ifisser li l-elezzjoni ser issir f'Ġunju. B'hekk din tikkonċidi mal-fatt li Malta titneħħa minn fuq il-greylisting u anki jibdew jinħassu aktar l-effetti tal-budget.